Shaun Murphy
Šonas Merfis (angl. Shaun Murphy; g. 1982 m. rugpjūčio 10 d. Nortamptone, Anglija) – profesionalus anglų snukerio žaidėjas ir 2005 m. pasaulio čempionas. Tapęs profesionalu 2001 metais, Merfis per karjerą padarė daugiau kaip 600 šimtinių serijų ir 8 maksimalius breikus. Jo pergalė pasaulio čempionate buvo laikoma staigmena, nes jis į turnyrą pateko tik per atrankas. Dabar iš viso Merfis turi 12 reitinginių titulų. Jis užima 10 vietą bendrame čempionatų laimėtojų sąraše. 2019 m. pasaulio čempionato pirmame raunde rezultatu 10-0 įveikė Luo Honghao, tapdamas antru žaidėju, iškovojusiu triuškinamą pergalę.